
Тропарь, Свт. Луке, глас 1 

Возвестителю пути спасительного, исповедниче и Архипасты¬ 
рю Крымския земли, истинный хранителю отческих преданий, 
врачу богомудрый Святителю Луко, Христа Спаса непрестанно 
моли веру непоколебиму Православным даровати, и спасение, и 
велию милость. 


Кондак, глас 1 

Якоже звезда всесветлая, добродетельми сияющи, был еси 
Святителю, душу же равноангельну сотворил, сего ради Святи¬ 
тельства саном почется, во изгнании же от безбожных много 
пострадал и непоколебим верою пребыв, врачебною мудростию 
многия исцелил еси. Темже ныне честное тело твое от земленных 
недр обретенное дивно Господь прослави, да вси вернии вопием 
ти: радуйся, отче Святителю Луко, земли Крымстей похвале и 
утверждение. 

Молитвы на разные случаи 


Молитвл ко Святителю Луке, исповеднику, 
АрХ И6пнскоп Ѵ Крымскому 

О всеблаженный исповедниче, Святителю отче наш Яуко, 
великий угодниче Христов! Со умилением преклоныііе ко¬ 
лена сердец наших, и припадая К раце честных И МНОГОЦе- 
лебных мощей твоих, якоже чада отца молим тя всеусерд¬ 
но. услыши нас грешных и принеси молитву нашу к милос¬ 
тивому и человеколюбцу Богу, Емуже ты ныне в радости 
святых и с лики ангел предстоиши. Веруем бо, яко ты люби- 
ши ны тою же любовию еюже вся ближния возлюбил еси, 
пребывая на земли. 

Испроси у Христа Бога нашего да утвердит во Святей 
Своей Православней Церкви дух правыя веры и благочес¬ 
тия: пастырям Ея да даст святую ревность и попечение о 
спасении вверенных им людей: право верующия соблюда¬ 
ть слабыя и немощныя в вере укрепляти, неведущия на- 
ставляти, противныя обличати. Всем нам подай дар кое- 
муждо благопотребен, и вся яже к жизни временней и к 
вечному спасению полезная. Градов наших утверждение, 
земли плодоносив, от глада и пагубы избавление. Скорбя¬ 
щим утешение, недугующим исцеление, заблудшим на путь 
истины возвращение, родителем благословение, чадом в 
страсе Господнем воспитание и научение, сирым и убогим 
помощь и заступление. 

Подаждь нам всем твое архипастырское и святое благо¬ 
словение, да тобою осеняеми избавимся от козней лукава¬ 
го и избегнем всякия вражды и нестроений, ересей и раско¬ 
лов. 

Даруй нам богоугодно прейти поприще временной жиз¬ 
ни, настави нас на путь ведущий в селения праведных, 
избави нас воздушных мытарств и моли о нас всесильнаго 
Бога, да в вечней жизни с тобою непрестанно славим Отца 
и Сына и Святаго Духа, Емуже подобает всякая слава, честь 
и держава во веки веков. Аминь. 





